Ulimpiada Musim Panas 2020
Ulimpiada Musim Panas 2020, (basa Japang: , Hepburn: ) sacara rasmi dipinandui lawan Games of the XXXII Olympiad, adalah paturaian malumbar urat antarabangsa nang mulanya dijadwalakan gasan digawi di Tokyo, Japang, wayah tanggal 24 Juli-9 Agustus 2020. Wayah Marit 2020, Majalis Ulimpiada Antarabangsa (IOC) manyarihakan gasan manunda ulimpiada salawas satahun marga Pandemi COVID-19. Sajauh ngini, IOC manyarihakan lamun ulimpiada musim panas ngini cagar dibuka wayah 23 Juli 2021, pas satahun matan jadwal samustinya.

Tokyo tapilih jadi kuta tuan rumah dalam sidang IOC ka-125 di Buenos Aires, Argentina, wayah tanggal 7 Siptimbir 2013. Kuta-kuta pacangan panggawi Ulimpiada Musim Panas 2020 lainnya adalah Madrid, Spanyol, wan Istanbul, Turki. Kadua kuta ngini mangulihi jumlah suara sama wayah pamilihan palihan panambaian; tagal Madrid tasingkir wayah palihan panantuan.

Di Indunisia, hak siar tilipisi Ulimpiada Musim Panas 2020 diingkuti ulih Emtek (ditayangakan di Indosiar, O Channel, Champions TV, Nex Parabola, wan Vidio) wan TVRI (ditayangakan di TVRI wan TVRI Sport HD).

Jujuhutan